Sándor Bródy

Sándor Bródy - en hungara kutima vortordo Bródy Sándor - estis hungara verkisto. Li naskiĝis  en Eger kaj mortis  en Budapeŝto. Li havis amrilaton kun Margit Hunyady, ilia filo estis Sándor Hunyady.

 Vivo 
Bródy havis judan devenon. Post la lernejaj jaroj li komencis labori kiel ĵurnalisto en Transilvanio, kie li inter la jaroj 1888 kaj 1890 estis redaktoro de la hungarlingva gazeto Erdélyi Hiradó ("Transilvaniaj novaĵoj"). Poste li translokiĝis al Budapeŝto kaj inter la jaroj 1892 kaj 1902 estis redaktoro de la renoma gazeto Magyar Hírlap ("Hungara ĵurnalo"). Fruaj literaturaj sukcesoj kuraĝigis lin iĝi plenprofesia literatura verkisto.

 Verkoj 
Bródy kreis vastan gamon da noveloj, romanoj kaj teatraĵoj. Li en sia verko renkontis romantikajn (Mór Jókai) kaj naturismajn (Émile Zola) modelojn. Per enkonduko de la budapeŝta slanga parola lingvaĵo en sian verkon kaj do en la literaturan lingvaĵon li donis valoran inspiron al la hungarlingva literaturo. Iuj el liaj verkaĵoj elstaras pro akra socia kritiko.

 Doktor Faust, romano 1888/90
 A kétlelkü asszony, romano 1893
 Hófehérke, teatraĵo 1894
 Az ezüst kecske, romano 1898
 A nap lovagja, romano 1902
 A dada, teatraĵo 1901 ("la mamnutristino", 1904)
 A tanítónő, teatraĵo 1908 ("la instruistino", subtitolo "hungara vilaĝa historio en tri aktoj", 1909)
 A medikus, teatraĵo 1911 ("la medicinisto")
 Timár Liza, teatraĵo 1914
 Fehér könyv, 1914
 A szerelem élettana, 1922

 Eksteraj ligiloj 

Kategorio:Hungaraj verkistoj
Kategorio:Hungaraj ĵurnalistoj
Kategorio:Hungaraj judoj